Scientific Research Publishing

Scientific Research Publishing (SCIRP) er et kinesisk forlag som utgir elektroniske tidsskrifter og antologier av tvilsom kvalitet. 

Selskapet regnes som et useriøst røverforlag og var med på Jeffrey Bealls liste over rovforlag og rovtidsskrifter. Selskapet har registrert adresse i det sørlige California i USA, og regnes i realiteten som en «kinesisk operasjon». I 2014 utgav selskapet 244 engelskspråklige tidsskrifter innen et stort antall felt fra naturvitenskap og medisin til samfunnsvitenskap; Jeffrey Beall har beskrevet SCIRPs tidsskrifter som «søppel». Forlaget utgir en rekke tidsskrifter med titler som begynner med «Open Journal of», f.eks.  Open Journal of Social Sciences og Open Journal of Urology. 

SCIRP hevder å bruke fagfellevurdering, men vurderingene regnes ikke som reelle fagfellevurderinger. I Norsk vitenskapsindeks regnes SCIRP og alle forlagets tidsskrifter som «ikke vitenskapelig» (nivå 0).

Referanser 

Røvertidsskrifter og røverforlag
Kinesiske forlag